钦定古今图书集成/明伦汇编/氏族典/第636卷 > 《凌迪知万姓统谱》 > 侯莫陈利用
## 钦定古今图书集成/明伦汇编/氏族典/第636卷 > 《凌迪知万姓统谱》 > 侯莫陈利用

按《宋史侯莫陈利用传》：“利用，益州成都人。幼得变幻之术，太平兴国初，卖药京师，言黄白事以惑人。枢密
承旨陈从信白于太宗，即日召见，试其术，颇验，即授
殿直，累迁崇仪副使。雍熙二年，改右监门卫将军，领
应州刺史。三年，诸将北征，以利用与王侁并为并州
驻泊都监，擢单州刺史。四年，迁郑州团练使。前后赐”
与甚渥，依附者颇获进用，遂横恣无复畏惮，其居处
服玩，皆僭乘舆，人畏之不敢言。会赵普再入中书，廉
知杀人及诸不法，尽奏之，遂下诏除名，配商州禁锢。
赵普恐其复用，因殿中丞窦𬤇尝监郑州榷，酤知利
用每南向坐接京使郑州试举人，利用判《试状》，言甚
不逊。京西转运副使宋沆籍利用家，得书数纸，言皆
指斥切害，悉以进上。太宗怒，令中使脔杀之。

《周书刘亮传》：亮以勇敢见知，太祖谓之曰：“卿文武兼
资，即孤之孔明也。”乃赐名亮，并赐姓侯莫陈氏。

北魏